b"\n_START_ARTICLE_\nNe dihaj!\n_START_SECTION_\nVsebina\n_START_PARAGRAPH_\nRocky, Alex in Money so trije nepridipravi iz Detroita, ki se pre\xc5\xbeivljajo z vlamljanjem v domove, ki uporabljajo varnostni sistem Alexovega o\xc4\x8deta. Oseba, ki odkupuje ukradene stvari od Moneya ne ponudi dovolj denarja, kar ni dovolj za Rocky, ki se \xc5\xbeeli s svojo mlaj\xc5\xa1o sestro Diddy odseliti v Kalifornijo, stran od svoje mame in njenega pijanega fanta. Money dobi namig, da ima upokojen voja\xc5\xa1ki veteran v svoji hi\xc5\xa1i v zapu\xc5\xa1\xc4\x8deni soseski Detroita, 300 000 $, potem ko je mlada \xc5\xbeenska Cindy Roberts ubila njegovo h\xc4\x8derko v prometni nesre\xc4\x8di. Trojica si ogleda hi\xc5\xa1o in ugotovi, da je mo\xc5\xbe slep \xc5\xbee od zalivske vojne. Odlo\xc4\x8dijo se, da bodo vdrli \xc5\xa1e to no\xc4\x8d._NEWLINE_Pono\xc4\x8di pridejo do hi\xc5\xa1e in omamijo slep\xc4\x8devega psa. Ker ugotovijo da so vsi vhodi zaprti, Rocky spleza v hi\xc5\xa1o skozi majhno okno in spusti \xc5\xa1e ostala dva. V hi\xc5\xa1i i\xc5\xa1\xc4\x8dejo denar vendar ga ne najdejo. Money se odpravi v zgornjo nadstropje in nastavi uspavalni plin v slep\xc4\x8devo spalnico. Money nato ustreli v zaklenjeno klju\xc4\x8davnico ker misli da je tam denar. Hrup prebudi slepca, ki ubije Moneya s svojo pi\xc5\xa1tolo. Rocky se skrije v omaro in vidi, kako slepec odpre sef v katerem je denar. Alex nato najde Rocky in skupaj odpreta sef v katerem je najverjetneje kar milijon $. Medtem slepec ugotovi, da Money ni bil edini vlomilec._NEWLINE_Rocky in Alex pobegneta v klet, kjer presene\xc4\x8dena najdeta privezano \xc5\xbeensko. Kmalu ugotovita, da je to Cindy ki je v prometni nesre\xc4\x8di ubila slep\xc4\x8devo h\xc4\x8derko. Osvobodita jo in slepec jo po nesre\xc4\x8di ubije. Slepec nato za\xc4\x8dne jokati pri \xc4\x8demer izgovori besede ''moj dojen\xc4\x8dek''. Slepec nato izklopi lu\xc4\x8di po hi\xc5\xa1i, vendar ga dvojica onesposobi in pobegne iz kleti._NEWLINE_Ko zakleneta vrata kleti, ju napade slep\xc4\x8dev pes. Alex in Rocky uspeta pobegniti psu v spalnico, kjer so zabarikadirana okna. Rocky uspe pobegniti iz spalnice po prezra\xc4\x8devalnem ja\xc5\xa1ku, medtem ko pes vdre v spalnico in napade Alexa, ki pade skozi okno in oble\xc5\xbei nezavesten. Alex se zbudi, vendar ga kmalu navidezno ubije slepec, ki nato ujame \xc5\xa1e Rocky. Zbudi se privezana v kleti, kjer ji slepec pove da je Cindy nosila njegovega otroka in da jo bo zdaj ona zamenjala. Nato se pojavi Alex, ki pomaga Rocky pobegniti._NEWLINE_Ko sku\xc5\xa1ata pobegniti slepec dokon\xc4\x8dno ubije Alexa. Rocky uspe pobegniti v avto, vendar jo slepec odvle\xc4\x8de nazaj v hi\xc5\xa1o. Rocky tam uspe spro\xc5\xbeiti alarm v hi\xc5\xa1i in zaklene slepca v klet. Tam se slepec domnevno ustreli in Rocky verjame da je mrtev._NEWLINE_Z denarjem se Rocky odpravi z Diddy na vlak iz Detroita v Los Angeles. Na postaji vidi poro\xc4\x8dila, kjer izve da je slepec \xc5\xbeiv v bolni\xc5\xa1nici, ter da policiji ni prijavil Cindy, Rocky in ukradenega denarja."